**INFORMARE PRIVIND PRELUCRAREA DATELOR CU CARACTER PERSONAL IN CONTEXTUL ADOPTARII MASURILOR LEGALE PENTRU PREVENIREA SI COMBATEREA EFECTELOR PANDEMIEI**

**Banca Comerciala Romana S.A**. (“**BCR**”), societate administrata in sistem dualist, inregistrata in Registrul Comertului sub numarul J40/ 90/ 1991 si in Registrul Bancar sub nr. RB-PJR-40-008/1999, cod unic de inregistrare RO 361757, avand capital social subscris si varsat in valoare de 1.625.341.625,4 LEI, denumita in continuare „Operatorul”, prelucreaza in baza prevederilor Regulamentului (UE) 2016/679 (“GDPR”) si a legislatiei aplicabile, datele dumneavoastra cu caracter personal in realizarea scopurilor mentionate in prezenta Informare.

In vederea realizarii scopurilor mentionate in prezenta Informare, persoanele vizate sunteti dumneavoastra in calitate de angajat sau vizitator („Persoana Vizata”), fiind colectate de Operator cu ocazia prezentarii dvs. in sediile, sucursalele sau punctele de lucru ale BCR. Datele cu caracter personal sunt prelucrate conform dispozitiilor de mai jos:

**1. Cum prelucram datele dumneavoastra si in ce scopuri?**

BCR prelucreaza datele dumneavoastra in temeiul prevederilor legale instituite prin Legea 55/2020 privind unele masuri pentru prevenirea si combaterea efectelor pandemiei de COVID-19, Hotararea 394/2020 privind declararea starii de alerta si masurile care se aplica pe durata acesteia pentru prevenirea si combaterea efectelor pandemiei de COVID-19 si Ordinul 81/2020 privind instituirea obligativitatii purtarii mastii de protectie, a triajului epidemiologic si dezinfectarea obligatorie a mainilor pentru prevenirea contaminarii cu virusul SARS-CoV-2 pe durata starii de alerta, Codul Muncii si Legea 319/2006 securitatii si sanatatii in munca, astfel cum pot fi amendate sau completate la un moment subsecvent, precum si in temeiul interesului legitim al BCR in scopul acordarii accesului in sediile, sucursalele sau punctele de lucru ale BCR in mod responsabil prin implementarea tuturor masurilor adecvate si necesare in vederea asigurarii sanatatii si securitatii in munca, reducerii si prevenirii raspandirii virusului COVID-19.

**2. Categorii de date cu caracter personal**

BCR colecteaza si prelucreaza urmatoarele categorii de date cu caracter personal: informatii legate de prezenta dvs. in sediile noastre sau la birou rezultate din aplicarea obligatiilor de triaj epidemiologic (masurarea temperaturii prin termoscaner si observarea semnelor si simptomelor respiratorii), imaginea dvs. captata la momentul triajului epidemilogic si retinuta pe perioada limitata conform notei de informare privind supravegherea video care indica vizita dvs. in sediile sau sucursalele noastre. Rezultatele masuratorilor si trajului epidemiologic nu sunt stocate in niciun mod afara de cele mentionate in prezenta nota de informare. Categoriile de date colectate pot face obiectul modificarilor, respectiv se pot extinde sau restrange in functie de dispozitiile legale aplicabile. Datele cu caracter personal vor fi colectate de la Persoanele Vizate in mod indirect prin asigurarea triajului epidemiologic constand in verificarea temperaturii si simtomelor respiratorii ale Persoanelor Vizate, la punctele de control-acces in sediile/ sucursalele BCR.

**3. Furnizarea datelor cu caracter personal**

Datele cu caracter personal sunt necesare BCR in vederea indeplinirii obligatiilor legale ce revin BCR in calitate de angajator responsabil de securitatea si sanatatea in munca a angajatilor sai si de punerea in aplicare a masurilor pentru prevenirea si combaterea efectelor pandemiei de COVID-19, precum si cea de profesionist responsabila de punerea in aplicare a prevederilor legale aplicabile. Refuzul de a se supune triajului epidemiologic, precum si rezultatul verificarii temperaturii care depaseste in repetate randuri valoarea de 37,3°C atrage pentru angajatii BCR posibilitatea desfasurarii activitatii in regim de teleworking, iar pentru vizitatori limitarea accesului in sediu.

**4. Durata prelucrarii**

Datele cu caracter personal sunt stocate de catre BCR in vederea prelucrarii lor pe durata minim necesara realizarii scopurilor prezentei prelucrari.

**5. Dezvaluirea datelor cu caracter personal**

In vederea indeplinirii scopului mai sus-mentionat, BCR nu dezvaluie date cu caracter personal.

**6. Transferul datelor cu caracter personal**

Datele cu caracter personal nu sunt transferate catre state din afara Uniunii Europene/ Spatiului Economic European/SUA.

**7. Profilare si procese decizionale automatizate**

In indeplinirea scopului de mai sus, BCR nu va derula procese decizionale automate, inclusiv creare de profiluri care produc efecte juridice sau care pot afecta Persoana Vizata intr-o masura semnificativa.

**8. Securitatea datelor cu caracter personal**

BCR acorda o importanta sporita datelor dvs. cu caracter personal si intelege sa asigure securitatea adecvata pe parcursul activitatilor de prelucrare. In acest sens, BCR implementeaza masuri tehnice si organizatorice pentru protectia impotriva prelucrarii neautorizate sau ilegale si impotriva pierderii, a distrugerii sau a deteriorarii accidentale, inclusiv, dar fara a se limita la acces limitat la informatiile si datele cu caracter personal utilizate in scopul de mai sus.

**9. Drepturile Persoanei Vizate**

Drepturile de care beneficiaza Persoanele Vizate in contextul prelucrarii datelor cu caracter personal in scopul sus-mentionat sunt: (a) **dreptul la informare**, respectiv dreptul de a primi detalii privind activitatile de prelucrare efectuate de catre BCR, conform celor descrise in prezentul document; (b) **dreptul de acces la date**, respectiv dreptul de a obtine confirmarea din partea BCR cu privire la prelucrarea datelor cu caracter personal, precum si detalii privind activitatile de prelucrare; (c) **dreptul la rectificare**, respectiv dreptul de a obtine rectificarea de catre BCR a datelor inexacte, precum si completarea datelor incomplete; (d) **dreptul la stergerea datelor** („dreptul de a fi uitat”), posibilitatea de a solicita stergerea unei parti sau a tuturor datelor pe care BCR le are despre persoana vizata; (e) **dreptul la restrictionare**: posibilitatea de a solicita BCR sa nu utilizeze datele, ci doar sa le stocheze pana la rezolvarea unei alte solicitari din partea persoanelor vizate; (f) **dreptul de portabilitate**: persoana vizata are posibilitatea de a cere ca datele sa ii fie furnizate pe un suport utilizat in mod curent, intr-un format usor de citat; (g) **dreptul la opozitie**: persoana vizata se poate opune prelucrarilor de date derulate pe baza interesului legitim urmarit de BCR; (h) **dreptul privind procesul decizional automatizat**: ca regula, persoana vizata are dreptul sa nu fie supusa unei decizii automate, daca aceasta produce efecte legale asupra acesteia sau o afecteaza similar, intr-o masura semnificativa; (i) **dreptul la retragerea consimtamantului**: daca BCR prelucreaza datele pe baza consimtamantului persoanei vizate, aceasta isi poate retrage oricand acordul; (j) **dreptul de a formula plangere**: daca persoana vizata este nemultumita, aceasta se poate adresa oricand Autoritatii Nationale de Supraveghere a Prelucrarii Datelor cu Caracter Personal.

Pentru mai multe detalii legate de modalitatea de prelucrare a datelor cu caracter personal de catre BCR in mod general, puteti consulta Politica privind Confidentialitatea accesand [www.bcr.ro](http://www.bcr.ro) sau procedurile interne aplicabile. De asemenea, BCR isi rezerva dreptul de a actualiza prezenta Informare, atunci cand detaliile prelucrarii se modifica, modificarile fiind aduse la cunostinta Persoanei Vizate prin actualizarea acestui document. In plus, Persoana Vizata poate formula cereri/intrebari sau sa ne contacteze utilizand urmatoarele date de contact: e-mail – [dpo@bcr.ro](mailto:dpo@bcr.ro).